«Արցախի խորհրդարանի փոխխոսնակ Վահրամ Բալայանը ԵԱՀԿ Մինսկի խմբի միջնորդական առաքելու­թյունը կարևոր է համարում, քանի որ նրանց գործունեությունը ուղղված է ղարաբաղյան հարցը խաղաղ ճանապարհով լուծելու օգտին: Ըստ նրա՝ համանախագահող երկրների ներկայացուցիչները որոշակի ջանքեր գործադրում են արդյունքի հասնելու համար: Aгavot.am-ի հետ զրույցում Արցախի խորհրդարանի փոխխոսնակը նշեց, որ վերջին շրջանում միջնորդ երկրները պարբերաբար խոսում են վստահության մթնոլորտի ստեղծման մասին, ինչը իսկապես անչափ կարևոր է: «Ցավոք, ադրբեջանական իշխանության անխոհեմ քաղաքականության հետևանքով այս հակամարտությունը բավականին սրվեց՝ հասարակության լայն շեր­տերում հակահայ քարոզչության տարածմամբ, սակայն Ադրբեջանը դեռ դրա դառը պտուղները կքաղի, որովհետև ատելության հողի վրա անհնարին է երկիր պահել, մանավանդ չհիմնավորված ատելության»,- ընդգծեց նա: